9. ΒΑΣΙΛΙΚΟΝ ΔΙΑΤΑΓΜΑ της 9/20 Δεκ. 1948 Περί προσαρμογής της αξίας κτήσεως διατετιμημένων φαρμακευτικών ειδών. Έχοντες υπ' όψιν το από 10 Μαρτ. 1946 Ν.Δ/μα "περί καταρτίσεως των ισολογισμών των Ανωνύμων Εταιρειών" προτάσει των Υπουργών του Συντονισμού, των Οικονομικών και της Εθνικής Οικονομίας, μετά την γνώμην του Συμβουλίου Επικρατείας, απεφασίσαμεν και διατάσσομεν: Άρθρον 1 1.Προκειμένου περί των υφισταμένων κατά την ημέραν της καταρτίσεως του ισολογισμού της χρήσεως, ης η λήξις εμπίπτει εις το από 11 Νοεμ. 1947 και εφεξής διάστημα, διατετιμημένων φαρμακευτικών ειδών, ως προσηρμοσμένη αξία κτήσεως αυτών εμφανισθησομένη εις τον καταρτισθησόμενον ισολογισμόν, λογίζεται το ποσόν το προκύπτον εκ πολλαπλασιαμού της κατά τον Δεκέμβριον 1940 εις δραχμάς αξίας κτήσεως αυτών χονδρικώς, επί τον κατά την ημέραν της καταρτίσεως του ισολογισμού της εταιρικής χρήσεως 1947 ισχύοντα συντελεστήν χονδρικής πωλήσεως τον καθωρισμένον δι' αποφάσεως του Υπουργείου Υγιεινής. 2.Προκειμένου περί των εν παραγρ. 1 ειδών των υφισταμένων κατά την πρώτην ημέραν της ενάρξεως της εταιρικής χρήσεως 1947 ως αξία κτήσεως αυτών λογίζεται το ποσόν το προκύπτον εκ του πολλαπλασιαμού του κατά την ημέραν ταύτην ισχύοντος συντελεστού του Υπουργείου Υγιεινής χονδρικής πωλήσεως των ειδών τούτων και της κατά τον Δεκέμβριο 1940 εις δραχμάς αξίας κτήσεως αυτών χονδρικώς. 3.Προκειμένου περί των εν παραγράφω 1 ειδών των υφισταμένων κατά την πρώτην ημέραν της ενάρξεως της εταιρικής χρήσεως 1948 ως αξία κτήσεως αυτών λογίζεται το ποσόν το προκύπτον εκ του πολλαπλασιασμού του κατά τον Ιανουάριον 1948 ισχύοντος συντελεστού του Υπουργείου Υγιεινής χονδρικής πωλήσεως των ειδών τούτων και της κατά τον Δεκέμβριον 1940 εις δραχμάς αξίας κτήσεως αυτών χονδρικώς. 4.Διαφυλαττομένων των διατάξεων των προηγουμένων παραγράφων εφαρμόζονται κατά τα λοιπά αι διατάξεις του Β. Διατάγματος "περί νέας προσαρμογής των ισολογισμών". 5.Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. Σελ. 48 